钦定古今图书集成/明伦汇编/氏族典/第313卷 > 《廖用贤尚友录》 > 成严
## 钦定古今图书集成/明伦汇编/氏族典/第313卷 > 《廖用贤尚友录》 > 成严

按《武定县志》：“严，乐安州人。幼有志操，洪武初，贡入太
学。永乐中，授监察御史，弹劾不避权贵，人咸谓赵铁
面再出也。上尝谕贵戚曰：‘尔辈犯法，朕或容之，成回
子，不汝贷也’。严大鼻，且富胡须，上因以回子目之，繇
是中外咸称为成回子云。既而巡按河南，官僚望风
股栗，还京，疽发背卒。近习宿恨之，或污以贪。上命搜”
其家，仅得所赐宝钞数定而已。